"Et aidata inimesi arengumaades, on oluline kuulata nii praktilise kogemusega spetsialistide kui kodanikuühiskonna häält," lausus Arengukoostöö Ümarlaua juht Piret Hirv. Ta rõhutas, et Eesti on arengukoostöösse panustanud võrdväärselt teiste Euroopa riikidega. "Eesmärk on meil samuti ühine; võimalus  inimväärset elu elada ei tohi sõltuda sellest, millises maailma nurgas laps on sündinud."    Tervishoiu edendamisest kriisipiirkonnas räägib konverentsil Karolinska Instituudi (Rootsi) rahva tervise ekspert Dr Johan von Schreeb. Temaga diskuteerivad Somaaliast pärit Dr Mohamed Abdillahi, esimene Eesti tsiviilkirurg Afganistanis Dr Tiit Meren ning Eva-Maria Liimets Välisministeeriumi rahvusvaheliste organisatsioonide büroost.    Konverentsi teise arutelubloki keskmes on küsimus arenguabi  tõhususest. Antwerpi Ülikooli arengupoliitika instituudi direktor Dr. Robrecht Renard arutab koos panelistidega, kuidas arengukoostöö võimalusi kõige nutikamalt kasutada.    Konverentsi toetavad Euroopa Komisjoni esindus Eestis, Riigikogu, Rootsi saatkond ja Belgia saatkond. Avasõnad ütleb Riigikogu esimees Ene Ergma. Kogu päeva kava on kättesaadav http://www.terveilm.net/?id=521&year=2011.    Arengukoostöö Ümarlaud (AKÜ) on  avalikes huvides tegutsev arengukoostöös ja maailmahariduses osalevate organisatsioonide katusorganisatsioon. Igal kevadel korraldab AKÜ Maailmapäeva, mille eesmärk on maailma mitmekesisus Eesti inimestele koju kätte tuua. Sel aastal toimub Maailmapäev Vanalinna Päevade avalöögina Tallinnas Vabaduse väljakul 28. mail.      Lisainfo:  Evelin Andrespok  MTÜ Arengukoostöö Ümarlaud  evelin@terveilm.net